આ સાપસીડીની રમત જેવા તર્કોની પાછળ ઉદ્દેશ્ય માત્ર એટલો જ છે કે જીવનમાં થોડું-ઘણું મેળવી લીધું કે કમાઈ લીધું એટલે નિષ્ક્રિય થઈ જવાને સંતોષ કહી શકાય નહીં, પરંતુ સારા કે યોગ્ય માર્ગે પરિશ્રમ દ્વારા વધુને વધુ સમૃદ્ધિ મેળવવાની સાથે સાથે કોઈપણ સંજોગોમાં અનૈતિક, ગેરકાનૂની કે અયોગ્ય માર્ગે 'શોર્ટકટ'થી નાણા કમાવાથી દૂર રહેવાની વૃત્તિને કદાચ સંતોષ કહી શકાય. 'સંતોષ' શબ્દ તાર્કિક દૃષ્ટિએ આર્થિક કે વ્યક્તિત્વના વિકાસનો અવરોધક નથી, પરંતુ પ્રેરક છે. દરેક સફળ વ્યક્તિની પાછળ કોઈ સંતોષી વ્યક્તિત્વની પ્રેરણા હોય છે. કોઈ બેંક લૂંટીને, સ્વયં ઈમાન વેંચીને, ગેરકાનૂની કામો કરીને કે ગુન્હા કરીને મેળવેલી સમૃદ્ધિ ક્યારેય સંતોષ આપતી નથી, પરંતુ યોગ્ય માર્ગે પરિશ્રમ કરીને મેળવેલી થોડી-ઘણી કમાણી પણ સુખચેન અને સંતોષની અનુભૂતિ કરાવે છે, તે હકીકત છે.